ai4bharat/Pralekha huggingface dataset:
મંત્રીમંડળ
મંત્રીમંડળે રિસાઇકલિંગ ઑફ શિપ્સ બિલ 2019 અધિનિયમના પ્રસ્તાવ તેમજ સલામત અને પર્યાવરણને અનુકૂળ જહાજોના રિસાઇકલિંગ માટે હોંગકોંગ આંતરરાષ્ટ્રીય કન્વેન્શનમાં પ્રવેશ, 2009ને મંજૂરી આપી
પ્રધાનમંત્રી શ્રી નરેન્દ્ર મોદીના નેતૃત્વ હેઠળ મંત્રીમંડળે રિસાઇકલિંગ ઑફ શિપ્સ બિલ, 2019 અધિનિયમના પ્રસ્તાવ તેમજ સલામત અને પર્યાવરણને અનુકૂળ જહાજોના રિસાઇકલિંગ માટે હોંગકોંગ આંતરરાષ્ટ્રીય કન્વેન્શનમાં પ્રવેશ, 2009ને મંજૂરી આપી.
લાભો:
- સૂચિત બિલ જોખમી સામગ્રીના ઉપયોગ અથવા ઇન્સ્ટોલેશનને નિયંત્રિત કરે છે અને પ્રતિબંધિત કરે છે, જે જહાજ રિસાઇકલિંગ માટે છે કે નહીં તે બાબતને ધ્યાનમાં લીધા વગર લાગુ પડે છે. નવા જહાજો માટે, જોખમી સામગ્રીના ઉપયોગ પર આવું નિયંત્રણ અથવા પ્રતિબંધ તાત્કાલિક, એટલે કે કાયદો અમલમાં આવે તે તારીખથી લાગુ પડશે, જ્યારે હાલના જહાજોને આ બાબતનું પાલન કરવા માટે પાંચ વર્ષનો સમયગાળો રહેશે. જોખમી સામગ્રીના ઉપયોગ પર નિયંત્રણ અથવા પ્રતિબંધ સરકાર દ્વારા સંચાલિત યુદ્ધ જહાજો અને બિન-વ્યવસાયિક જહાજો પર લાગુ કરવામાં આવશે નહીં. જહાજોમાં ઉપયોગમાં લેવામાં આવતી જોખમી સામગ્રીના જથ્થાનું સર્વેક્ષણ કરવામાં આવશે અને તેને પ્રમાણિત કરવામાં આવશે.
- આ બિલ હેઠળ જહાજના રિસાઇકલિંગનું કામ કરતી સુવિધાઓને અધિકૃત કરવાની જરૂર છે અને જહાજોને ફક્ત આવી અધિકૃત જહાજ રિસાઇકલિંગ સુવિધાઓમાં જ રિસાઇકલ કરવામાં આવશે.
- આ બિલ એવું પણજણાવે છે કે,જહાજનું રિસાઇકલિંગ જહાજ-વિશિષ્ટ રિસાઇકલિંગ પ્લાન અનુસાર કરવામાં આવશે. ભારતમાં રિસાઇકલ કરવા માટેના જહાજોને HKC અનુસાર રિસાઇકલિંગ માટે તૈયાર હોવાનું પ્રમાણપત્ર મેળવવાનું રહેશે.
મુખ્ય વિશેષતાઓ:
- ભારત સરકારે કેટલાક આંતરરાષ્ટ્રીય ધોરણો નક્કી કરીને અને આવા ધોરણોના અમલીકરણ માટે બંધારણીય તંત્રપ્રણાલી લાવીને જહાજોના રિસાઇકલિંગના નિયમન માટે, રિસાઇકલિંગ ઑફ શિપ્સ બિલ, 2019 નામનો અધિનિયમ બનાવવાનો નિર્ણય લીધો છે.
- સલામત અને પર્યાવરણને અનુકૂળ જહાજોના રિસાઇકલિંગ માટે હોંગકોંગ આંતરરાષ્ટ્રીય કન્વેન્શનમાં પ્રવેશ, 2009નો નિર્ણય પણ લેવામાં આવ્યો છે.
- સલામત અને પર્યાવરણને અનુકૂળ જહાજોના રિસાઇકલિંગ માટે હોંગકોંગ આંતરરાષ્ટ્રીય કન્વેન્શનમાં પ્રવેશ, 2009 જ્યારે અમલમાં આવશે ત્યારે, તેની જોગવાઇઓને રિસાઇકલિંગ ઑફ શિપ્સ બિલ 2019ની જોગવાઇઓ અંતર્ગત અમલમાં મુકવામાં આવશે અને તે હેઠળ નિયમો તેમજ નિયમનો ઘડવામાં આવશે.
પૃષ્ઠભૂમિ:
- વૈશ્વિક જહાજ રિસાઇકલિંગ ઉદ્યોગમાં ભારત અગ્રેસર છે અને બજારના 30%થી વધુ હિસ્સો ધરાવે છે. દરિયાઇ પરિવહન, 2018ની સમીક્ષા પર UNCTADના અહેવાલ મુજબ, ભારતે વર્ષ 2017માં દુનિયાભરમાંથી જાણીતા જહાજોના 6323 ટન ભંગારને તોડી પાડ્યો હતો.
- જહાજના રિસાઇકલિંગનો ઉદ્યોગ ખૂબ જ પરિશ્રમ પૂર્ણ ક્ષેત્ર છે, પરંતુ તે પર્યાવરણીય સલામતી અંગેની ચિંતાઓ બાબતે સંવેદનશીલ છે.
RP/DS
(
ગૃહ મંત્રાલય
સુભાષચંદ્ર બોઝ આપદા પ્રબંધન પુરસ્કાર-2023
સુભાષ ચંદ્ર બોઝ આપદા પ્રબંધન પુરસ્કાર-2023 માટે સંસ્થાકીય કેટેગરીમાં ઓડિશા સ્ટેટ ડિઝાસ્ટર મેનેજમેન્ટ ઓથોરિટી અને લુંગલી ફાયર સ્ટેશન, મિઝોરમની પસંદગી
પ્રધાનમંત્રી શ્રી નરેન્દ્ર મોદીના નેતૃત્વ હેઠળની ભારત સરકારે આપત્તિ વ્યવસ્થાપન ક્ષેત્રે ભારતમાં વ્યક્તિઓ અને સંસ્થાઓ દ્વારા અમૂલ્ય યોગદાન અને નિઃસ્વાર્થ સેવાને માન્યતા આપવા અને તેનું સન્માન કરવા માટે સુભાષચંદ્ર બોઝ આપદા પ્રબંધન પુરસ્કારની સ્થાપના કરી છે.
વર્ષ 2023 માટે, ઓડિશા સ્ટેટ ડિઝાસ્ટર મેનેજમેન્ટ ઓથોરિટી  અને લુંગલી ફાયર સ્ટેશન , મિઝોરમ, બંને સંસ્થાકીય કેટેગરીમાં, આપત્તિ વ્યવસ્થાપનમાં તેમના શ્રેષ્ઠ કાર્ય માટે સુભાષ ચંદ્ર બોઝ આપદા પ્રબંધન પુરસ્કાર-2023 માટે પસંદ કરવામાં આવ્યા છે.
પ્રધાનમંત્રી શ્રી નરેન્દ્ર મોદીના નેતૃત્વ હેઠળની ભારત સરકારે આપત્તિ વ્યવસ્થાપન ક્ષેત્રે ભારતમાં વ્યક્તિઓ અને સંસ્થાઓ દ્વારા અમૂલ્ય યોગદાન અને નિઃસ્વાર્થ સેવાને માન્યતા આપવા અને તેનું સન્માન કરવા માટે સુભાષ ચંદ્ર બોઝ આપદા પ્રબંધન પુરસ્કાર તરીકે ઓળખાતા વાર્ષિક પુરસ્કારની સ્થાપના કરી છે. આ પુરસ્કાર દર વર્ષે નેતાજી સુભાષ ચંદ્ર બોઝની જન્મજયંતી 23મી જાન્યુઆરીએ જાહેર કરવામાં આવે છે. આ પુરસ્કાર સંસ્થાના કિસ્સામાં રૂ 51 લાખ રોકડા અને પ્રમાણપત્ર અને વ્યક્તિના કિસ્સામાં રૂ. 5 લાખ. રોકડ પુરસ્કાર તથા પ્રમાણપત્ર ધરાવે છે. કેન્દ્રીય ગૃહ મંત્રી અને સહકાર મંત્રી શ્રી અમિત શાહના માર્ગદર્શન હેઠળ, દેશે આપત્તિ વ્યવસ્થાપન પદ્ધતિઓ, સજ્જતા, શમન અને પ્રતિભાવ પદ્ધતિમાં નોંધપાત્ર સુધારો કર્યો છે જેના પરિણામે કુદરતી આફતો દરમિયાન જાનહાનિમાં નોંધપાત્ર ઘટાડો થયો છે.
વર્ષ-2023ના પુરસ્કાર માટે, 1લી જુલાઈ, 2022થી નામાંકન મંગાવવામાં આવ્યું હતું. વર્ષ 2023 માટેની એવોર્ડ યોજના પ્રિન્ટ, ઈલેક્ટ્રોનિક અને સોશિયલ મીડિયા દ્વારા વ્યાપક પ્રસિદ્ધિ આપવામાં આવી હતી. એવોર્ડ યોજનાના પ્રતિભાવરૂપે, સંસ્થાઓ અને વ્યક્તિઓ તરફથી 274 માન્ય નામાંકન પ્રાપ્ત થયા હતા.
આપત્તિ વ્યવસ્થાપન ક્ષેત્રે 2023 એવોર્ડના વિજેતાઓના ઉત્કૃષ્ટ કાર્યનો સારાંશ નીચે મુજબ છે:
ઓડિશા સ્ટેટ ડિઝાસ્ટર મેનેજમેન્ટ ઓથોરિટી ,ની સ્થાપના 1999માં સુપર સાયક્લોન પછી કરવામાં આવી હતી. OSDMA એ ઓડિશા ડિઝાસ્ટર રિસ્પોન્સ એક્શન ફોર્સ , મલ્ટી-હેઝાર્ડ અર્લી વોર્નિંગ સર્વિસ  ફ્રેમવર્ક, અને "SATARK" નામનું અત્યાધુનિક ટેક્નોલોજી-સક્ષમ વેબ/સ્માર્ટફોન-આધારિત પ્લેટફોર્મ સહિત અનેક પહેલો શરૂ કરી છે. ગતિશીલ જોખમ જ્ઞાન પર આધારિત આપત્તિ જોખમ માહિતીનું મૂલ્યાંકન, ટ્રેકિંગ અને ચેતવણી આપવી). OSDMAએ વિવિધ ચક્રવાત, હુદહુદ , ફાની , અમ્ફાન  અને ઓડિશા પૂર  દરમિયાન અસરકારક પ્રતિસાદ આપ્યો હતો. OSDMA એ 381 સુનામી ગ્રસ્ત ગામો/વોર્ડો અને દરિયાકાંઠાથી 1.5 કિમીની અંદર સ્થિત 879 બહુહેતુક ચક્રવાત/પૂર આશ્રયસ્થાનોમાં સામુદાયિક સ્થિતિસ્થાપકતાના નિર્માણ માટે આપત્તિ સજ્જતાની પહેલ હાથ ધરી હતી.
લુંગલેઈ ફાયર સ્ટેશન, મિઝોરમ, લુંગલેઈ નગરની આસપાસના નિર્જન જંગલ વિસ્તારોમાં 24 એપ્રિલ 2021ના રોજ લાગેલી વિશાળ જંગલ આગને અસરકારક અને અસરકારક રીતે પ્રતિસાદ આપ્યો અને 10 થી વધુ ગ્રામ પરિષદ વિસ્તારોમાં ફેલાયો. સ્થાનિક નાગરિકોની મદદથી લુંગલી ફાયર સ્ટેશનના કર્મચારીઓએ 32 કલાકથી વધુ સમય સુધી સતત કામ કર્યું જે દરમિયાન તેઓએ રહેવાસીઓને સ્થળ પર જ તાલીમ આપી અને પ્રેરિત કર્યા. આગ બુઝાવવામાં ફાયર અને ઇમરજન્સી સ્ટાફના બહાદુર, જોરદાર અને ત્વરિત પ્રયત્નોને કારણે, જાનમાલનું કોઈ નુકસાન થયું ન હતું અને રાજ્યના અન્ય ભાગોમાં આગ ફેલાતી અટકાવવામાં આવી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ માટે ભારતીય ટુકડીને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ એશિયન ગેમ્સ માટે ભારતીય ટુકડીને શુભેચ્છાઓ પાઠવી છે.
X પોસ્ટમાં, પીએમએ કહ્યું;
“એશિયન ગેમ્સની શરૂઆત થતાં, હું ભારતીય ટુકડીને મારી શુભેચ્છાઓ પાઠવું છું. એશિયન ગેમ્સમાં આપણે આપણી અત્યાર સુધીની સૌથી મોટી ટુકડી મોકલીએ છીએ ત્યારે ભારતનો રમત પ્રત્યેનો જુસ્સો અને પ્રતિબદ્ધતા ચમકે છે. આપણા એથ્લેટ્સ સારું રમે અને એક્શનમાં બતાવે કે ખરી રમત ભાવના શું છે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પૃથ્વી વિજ્ઞાન મંત્રાલય
G20માં ભારતની યાત્રા પર દીવમાં પ્રદર્શનનું આયોજન
G20 સચિવાલય એજ્યુકેશન હબ કેમ્પસ, દીવ ખાતે G20 RIIG WG મીટિંગની સાથે G20માં ભારતની યાત્રા પર એક પ્રદર્શનનું આયોજન કરવામાં આવ્યું છે. આજે, 18મી મે 2023ના રોજ શ્રી પ્રફુલ્લ પટેલ, દમણ અને દીવ અને દાદરાનગર અને હવેલીના પ્રશાસક અને G20 શેરપા શ્રી અમિતાભ કાંતે તેનું ઉદ્ઘાટન કર્યું હતું.
આ પ્રદર્શન RIIG મીટિંગના પ્રથમ દિવસથી શરૂ કરીને એક સપ્તાહ માટે યોજવામાં આવી રહ્યું છે, એટલે કે. 18 મે 2023, અને 19 મે 2023 ના રોજ RIIG મીટિંગના સમાપન બાદ આ પ્રદર્શન સામાન્ય લોકોના જોવા માટે ખુલ્લું રાખવામાં આવશે.
આ પ્રદર્શન ભારતની ઐતિહાસિક G20 પ્રેસિડેન્સી વિશે જાગરૂકતા પેદા કરવા માટે એક માહિતીપ્રદ અને આકર્ષક પ્લેટફોર્મ અને ખાસ કરીને વિદ્યાર્થીઓ અને યુવા વયસ્કોમાં-જનભાગીદારીની ભાવનાને આગળ ધપાવવા કામ કરશે.
એજ્યુકેશન હબ ખાતે આવેલી સંસ્થાઓના વિદ્યાર્થીઓ તેમજ દીવની સ્થાનિક શાળાઓ પણ આગામી સપ્તાહમાં પ્રદર્શનની મુલાકાત લેશે. શાળાના બાળકો માટે ખાસ બનાવેલ બ્રોશર, G20નો પરિચય, પણ સ્થળ પર વિતરિત કરવામાં આવશે. G20 ફ્રેમવર્ક સાથે લોકોના જોડાણને પ્રોત્સાહિત કરવા માટે સ્થળ પર સેલ્ફી બૂથ પણ બનાવવામાં આવ્યું છે.
YP/DT/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
પ્રધાનમંત્રીનું કાર્યાલય
પ્રધાનમંત્રીએ ચક્રવાતી સમુદ્દી વાવાઝોડું ‘નિવાર’ની સ્થિતિના સંબંધમાં તમિલનાડુ અને પુડ્ડચેરીના મુખ્યમંત્રીઓ સાથે વાતચીત કરી
પ્રધાનમંત્રી શ્રી નરેન્દ્ર મોદીએ ચક્રવાતી સમુદ્દી વાવાઝોડું ‘નિવાર’ની સ્થિતિના સંબંધમાં તમિલનાડુના મુખ્યમંત્રી શ્રી એડાપલ્લી કે. પલાનીસ્વામી અને પુડ્ડચેરીના મુખ્યમંત્રી શ્રી વી. નારાયણસામી સાથે વાતચીત કરી.
એક ટ્વીટમાં પ્રધાનમંત્રીએ કહ્યું, “ચક્રવાતી વાવાઝોડું નિવારની સ્થિતિ અંગે તમિલનાડુના મુખ્યમંત્રી શ્રી એડાપલ્લી કે. પલાનીસ્વામી અને પુડુચેરીના મુખ્યમંત્રી શ્રી વી. નારાયણસામી સાથે વાતચીત કરી. કેન્દ્રની દરેક સંભવ સહાયનું આશ્વાસન આપ્યું. હું પ્રભાવિત ક્ષેત્રોમાં રહેનારા દરેક લોકોની સુરક્ષા અને કલ્યાણની પ્રાર્થના કરું છું.”
SD/GP
(
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના ચમોલીમાં હિમસ્ખલનના પીડિતો માટે સહાયને મંજૂરી આપી
પ્રધાનમંત્રી શ્રી નરેન્દ્ર મોદીએ ઉત્તરાખંડના ચમોલીમાં ગ્લેશિયર ભંગને લીધે થયેલા દુ:ખદ હિમસ્ખલનને કારણે પોતાનો જીવ ગુમાવનારા લોકોના પરિવારજનો માટે પ્રધાનમંત્રી રાષ્ટ્રીય રાહત ભંડોળમાંથી 2 લાખ રૂપિયાની આર્થિક સહાયને મંજૂરી આપી છે.
તેમણે ગંભીર રીતે ઘાયલ થયેલા લોકોને રૂ. 50,000ની રકમ પણ મંજૂર કરી છે.
પ્રધાનમંત્રી કાર્યાલયે ટ્વિટ કર્યું છે કે, "પીએમ @narendramodi એ ઉત્તરાખંડના ચમોલીમાં ગ્લેશિયર ભંગને લીધે થયેલા દુ:ખદ હિમસ્ખલનને કારણે પોતાનો જીવ ગુમાવનારા લોકોના પરિવારજનો માટે પ્રધાનમંત્રી રાષ્ટ્રીય રાહત ભંડોળમાંથી 2 લાખ રૂપિયાની આર્થિક સહાયને મંજૂરી આપી છે. ગંભીર રીતે ઘાયલ થયેલા લોકોને રૂ. 50,000 ની સહાયને મંજુર કરી છે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રી 4 ફેબ્રુઆરીના રોજ ‘ચૌરી ચૌરા’ શતાબ્દી સમારોહનું ઉદઘાટન કરશે
પ્રધાનમંત્રી શ્રી નરેન્દ્ર મોદી 4 ફેબ્રુઆરી, 2021ના રોજ વિડિયો કોન્ફરન્સ દ્વારા સવારે 11 વાગે ઉત્તર પ્રદેશના ગોરખપુરમાં ચૌરી ચૌરા ખાતે 'ચૌરી ચૌરા' શતાબ્દી સમારોહનું ઉદઘાટન કરશે. આ દિવસે ‘ચૌરી ચૌરા’ ઘટનાના 100 વર્ષ પૂરા થાય છે, જે દેશની આઝાદીની લડતની એક ઐતિહાસિક ઘટના છે. પ્રધાનમંત્રી આ કાર્યક્રમ દરમિયાન ચૌરી ચૌરા શતાબ્દીને સમર્પિત પોસ્ટલ સ્ટેમ્પનું વિમોચન કરશે. આ પ્રસંગે ઉત્તર પ્રદેશના મુખ્યમંત્રી પણ ઉપસ્થિત રહેશે.
રાજ્ય સરકાર દ્વારા આયોજિત શતાબ્દી સમારોહ અને વિવિધ કાર્યક્રમો 4 ફેબ્રુઆરી, 2021થી રાજ્યના તમામ 75 જિલ્લાઓમાં શરૂ થશે અને 4 ફેબ્રુઆરી, 2022 સુધી ચાલુ રહેશે.
(
પ્રધાનમંત્રીનું કાર્યાલય
પ્રધાનમંત્રીએ અમેરિકા તરફથી એનાયત થયેલા લીજિયન ઓફ મેરિટ સન્માનને સ્વીકારતા જણાવ્યું કે, આ સન્માન ભારત અને અમેરિકાના વ્યૂહાત્મક સંબંધો પર સર્વસંમતિમાં વધારાનું પ્રતીક છે
પ્રધાનમંત્રી શ્રી નરેન્દ્ર મોદીને જણાવ્યું હતું કે, તેઓ અમેરિકન સરકાર દ્વારા તેમને એનાયત થયેલા લીજિયન ઓફ મેરિટ સન્માન બદલ ગર્વની લાગણી અનુભવે છે.
તેમણે એક પછી એક ટ્વીટ કરીને કહ્યું હતું કે, “હું લીજિયન ઓફ મેરિટ સન્માન મળવા બદલ ગર્વની લાગણી અનુભવું છું @POTUS @realDonaldTrump. આ સન્માન ભારત અને અમેરિકાના લોકોના દ્વિપક્ષીય સંબંધો ગાઢ બનાવવા પ્રયાસોનું પ્રતીક છે, જે ભારત અને અમેરિકા વચ્ચે વ્યૂહામક ભાગીદારી વિશે બંને દેશોમાં પ્રવર્તતી સર્વસંમતિમાં પ્રતિબિંબિત થાય છે.
21મી સદી અભૂતપૂર્વ પડકારોની સાથે તકો પણ પ્રસ્તુત કરે છે. ભારત અને અમેરિકાનો સંબંધ સંપૂર્ણ માનવજાતના લાભ માટે આંતરરાષ્ટ્રીય સ્તરે નેતૃત્વ પ્રદાન કરવા આપણા બંને દેશના લોકોની વિશિષ્ટ ક્ષમતાની પ્રચૂર સંભવિતતાનો ઉપયોગ કરી શકે છે.
ભારતના 1.3 અબજ લોકો તરફથી હું ભારત અને અમેરિકા વચ્ચેના સંબંધોને વધારે ગાઢ બનાવવામાં મારી સરકારની, અમેરિકાની સરકાર અને બંને દેશોમાં અન્ય તમામ હિતધારકો સાથે સતત કામ કરવાની પ્રતિબદ્ધતાનો પુનરોચ્ચાર કરું છું."
SD/GP/BT
(
રસાયણ અને ખાતર મંત્રાલય
ડૉ. મનસુખ માંડવિયાએ નવી દિલ્હીમાં પુરાના કિલ્લા ખાતે હેલ્થ હેરિટેજ વૉકમાં ભાગ લીધો
“જન ઔષધિ જન જાગરણ અભિયાન – હેલ્થ હેરિટેજ વોક” જન ઔષધિ દિવસની સપ્તાહભરની ઉજવણીના ચોથા દિવસે યોજાઈ
ડૉ. મનસુખ માંડવિયા, કેન્દ્રીય આરોગ્ય અને રસાયણ અને ખાતર મંત્રી અને અન્ય મહાનુભાવોએ આજે વૉકિંગના સ્વાસ્થ્ય લાભો અને જન ઔષધિ જેનરિક દવાઓ વિશે જાગૃતિ લાવવા માટે નવી દિલ્હીમાં પુરાના કિલ્લા ખાતે આરોગ્ય હેરિટેજ વૉકમાં ભાગ લીધો હતો.
જન ઔષધિ દિવસની સપ્તાહભરની ઉજવણીના ચોથા દિવસે, જનઔષધિ કેન્દ્રોમાં ઉપલબ્ધ ગુણવત્તાયુક્ત અને સસ્તી જેનરિક દવાઓનો સંદેશો ફેલાવવા, ચાલવા, થોડી શારીરિક પ્રવૃત્તિ કરીને સુખાકારીનો સંદેશ ફેલાવવા માટે 09 શહેરોમાં 10 સ્થળોએ હેલ્થ હેરિટેજ વોકનું આયોજન કરવામાં આવ્યું હતું.
ફાર્માસ્યુટિકલ્સ એન્ડ મેડિકલ ડિવાઈસીસ બ્યુરો ઓફ ઈન્ડિયા  એ સમગ્ર સપ્તાહ દરમિયાન વિવિધ કાર્યક્રમો યોજીને 1લી માર્ચ, 2022 થી જન ઔષધિ દિવસની સપ્તાહભરની ઉજવણી શરૂ કરી છે. PMBI એ સમગ્ર દેશમાં અનુક્રમે 1લી માર્ચ, 2જી માર્ચ અને 3જી માર્ચ, 2022ના રોજ જન ઔષધિ સંકલ્પ યાત્રા, માતૃ શક્તિ સન્માન અને જન ઔષધિ બાલ મિત્રનું આયોજન કર્યું છે.
આ વર્ષનો કાર્યક્રમ આઝાદી કા અમૃત મહોત્સવના નેજા હેઠળ ભારતની આઝાદીના 75 વર્ષની સ્મૃતિમાં યોજવામાં આવી રહ્યો છે જે ભારત સરકારની એક પહેલ છે જે પ્રગતિશીલ ભારતના 75 વર્ષ અને તેના લોકો, સંસ્કૃતિ અને સિદ્ધિઓના ગૌરવશાળી ઈતિહાસની ઉજવણી અને સ્મૃતિમાં ઉજવે છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 176.19 કરોડને પાર
છેલ્લા ચોવીસ કલાકમાં 33.84 લાખ ડોઝ આપવામાં આવ્યા
સાજા થવાનો દર હાલમાં 98.42%
છેલ્લા 24 કલાકમાં 15,102 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 33.84 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 176.19 કરોડ ના સીમાચિહ્ન આંકને વટાવી ગયું છે. જે 2,00,89,198 સત્રો દ્વારા પ્રાપ્ત થયું છે.આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,00,989
|
|
બીજો ડોઝ
|
|
99,57,566
|
|
સાવચેતી ડોઝ
|
|
40,92,955
|
|
FLWs
|
|
પ્રથમ ડોઝ
|
|
1,84,08,453
|
|
બીજો ડોઝ
|
|
1,74,25,974
|
|
સાવચેતી ડોઝ
|
|
60,07,839
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,40,95,926
|
|
|
|
બીજો ડોઝ
|
|
2,38,74,286
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,08,71,373
|
|
બીજો ડોઝ
|
|
43,87,03,109
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,21,21,033
|
|
બીજો ડોઝ
|
|
17,89,56,844
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,62,84,159
|
|
બીજો ડોઝ
|
|
11,14,80,545
|
|
સાવચેતી ડોઝ
|
|
92,57,969
|
|
સાવચેતી ડોઝ
|
|
1,93,58,763
|
|
કુલ
|
|
1,76,19,39,020
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 31,377 દર્દીઓ સાજા થઇ ગયા છે અને છેલ્લા 24 કલાકમાં વધુ 4,21,89,887 દર્દીઓ સાજા થયા છે.
આના કારણે એકંદરે સાજા થવાનો દર 98.42% થયો છે.
છેલ્લા 24 કલાકમાં ભારતમાં દૈનિક 15,102 નવા કેસ નોંધાયા છે.
સક્રિય કેસનું ભારણ હાલમાં 1,64,522. હાલમાં સક્રિય કેસો દેશના કુલ પોઝિટિવ કેસોના 0.38% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,83,438 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 76.24 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 1.80 % છે, જ્યારે દૈનિક પોઝિટીવિટી દર આજે 1.28% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 187
મંત્રીમંડળ
મંત્રીમંડળે ભારત અને નાઇજિરિયા વચ્ચે શાંતિપૂર્ણ ઉદ્દેશો માટે બાહ્ય અવકાશમાં સંશોધન અને ઉપયોગમાં સહકાર આપવા માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને નાઇજિરિયા વચ્ચે શાંતિપૂર્ણ ઉદ્દેશો માટે બાહ્ય અવકાશમાં સંશોધન અને ઉપયોગમાં સહકાર આપવા માટેના સમજૂતી કરાર ને મંજૂરી આપી છે. આ MoU પર જૂન 2020માં બેંગુલુરુ સ્થિત ભારતીય અવકાશ સંશોધન સંગઠન  દ્વારા હસ્તાક્ષર કરવામાં આવ્યા હતા જ્યારે નાઇજિરિયાની રાષ્ટ્રીય અવકાશ સંશોધન અને વિકાસ એજન્સી  દ્વારા 13 ઑગસ્ટ 2020ના રોજ અબુજા ખાતે હસ્તાક્ષર કરવામાં આવ્યા હતા.
વિગતો:
- આ MoUથી હસ્તાક્ષર કરનારા બંને પક્ષકારો સહકારના સંભવિત હિત ક્ષેત્રો જેમકે, પૃથ્વી પર રીમોટ સેન્સિંગ; ઉપગ્રહ સંદેશા વ્યવહાર અને ઉપગ્રહ આધારિત દિશાસૂચન; અવકાશ વિજ્ઞાન અને ગ્રહોનું સંશોધન; સ્પેસક્રાફ્ટ, લોન્ચ વ્હિકલ, અવકાશ પ્રણાલીઓ અને ભૂમિગત પ્રણાલીઓનો ઉપયોગ; જીઓસ્પેટિઅલ ટૂલ્સ અને ટેકનિકો સહિત અવકાશ ટેકનોલોજીનો પ્રેક્ટિકલ અમલ; અને સહકારના અન્ય ક્ષેત્રો નિર્ધારિત કરી શકશે.
- આ MoUથી સંયુક્ત કાર્યકારી સમૂહ તૈયાર કરાશે, અવકાશ વિભાગ / ISRO અને નાઇજિરિયાની રાષ્ટ્રીય અવકાશ સંશોધન અને વિકાસ એન્જસી માંથી સભ્યો લેવામાં આવશે, જેઓ અમલીકરણની સમયમર્યાદા અને માધ્યમો સહિત આગળના પગલાંઓની યોજના પર વધુ કામ કરશે.
અમલીકરણ વ્યૂહનીતિ અને લક્ષ્યો:
MoU પર હસ્તાક્ષરના કારણે, સંયુક્ત કાર્યકારી સમૂહ તૈયાર કરાશે, અવકાશ વિભાગ / ISRO અને નાઇજિરિયાની રાષ્ટ્રીય અવકાશ સંશોધન અને વિકાસ એન્જસી  માંથી સભ્યો લેવામાં આવશે, જેઓ અમલીકરણની સમયમર્યાદા અને માધ્યમો સહિત આગળના પગલાંઓની યોજના પર વધુ કામ કરશે.
અસર:
હસ્તાક્ષર કરવામાં આવેલા આ MoUના કારણે પૃથ્વીના રીમોટ સેન્સિંગ; ઉપગ્રહ સંદેશાવ્યવહાર; ઉપગ્રહ દિશાસૂચન; અવકાશ વિજ્ઞાન અને બાહ્ય અવકાશમાં સંશોધન ક્ષેત્રમાં નવી સંશોધન પ્રવૃત્તિઓ અને અમલીકરણની સંભાવનાઓનું અન્વેષણ કરવામાં વેગ આવશે.
સામેલ ખર્ચ:
હસ્તાક્ષર કરનારા પક્ષો પારસ્પરિક રીતે નક્કી કરવામાં આવેલા કાર્યક્રમો સહકારના ધોરણે આગળ વધારવાનો ઇરાદો રાખે છે. આવી પ્રવૃત્તિઓ માટે સહી કરનારા પક્ષો દ્વારા પ્રત્યેક કેસ અનુસાર પારસ્પરિક રીતે ભંડોળની વ્યવસ્થા નક્કી કરવામાં આવશે. સંયુક્ત પ્રવૃત્તિઓનું ભંડોળ આ MoUના અનુસંધાને હાથ ધરવામાં આવશે જે સંબંધિત હસ્તાક્ષર કરનાર પક્ષોના કાયદા અને નિયમનોના અનુપાલનમાં જે-તે હસ્તાક્ષરકર્તા પક્ષકારો દ્વારા પૂરું પાડવામાં આવશે અને તે આ હેતુઓ માટે ફાળવવામાં આવેલા ભંડોળની ઉપબલ્ધતાને આધીન રહેશે.
લાભાર્થીઓ:
આ MoU દ્વારા નાઇજિરિયા સરકાર સાથે સહકારથી માનવજાતના લાભાર્થે અવકાશ ટેકનોલોજીના અમલીકરણના ક્ષેત્રમાં સંયુક્ત પ્રવૃત્તિઓ વિકસાવી શકાશે. આમ, તમામ દેશના તમામ વર્ગો અને પ્રાંતોને આનાથી લાભ થશે.
પૃષ્ઠભૂમિ:
ભારત અને નાઇજિરિયા એક દાયકા કરતાં વધારે સમયથી ઔપચારિક અવકાશ સહકાર માટે પ્રયાસ કરી રહ્યાં છે. નાઇજિરિયામાં ભારતીય હાઇ કમિશન દ્વારા હાથ ધરવામાં આવેલી પહેલ સાથે, અવકાશ સહકાર માટે આંતર સરકાર MoUનો મુસદ્દો MEA દ્વારા નાઇજિરિયાના સત્તામંડળને આપવામાં આવ્યો હતો. રાજદ્વારી ચેનલ મારફતે કેટલાક પુનરાવર્તનો પછી, બંને પક્ષો MoUના વ્યવહારુ મુસદ્દા પર આવ્યા હતા અને આંતરિક મંજૂરીઓ માટે તેની આગળની પ્રક્રિયાઓ કરવામાં આવી હતી. MoU પર હસ્તાક્ષર કરવા માટે સમયસર મંજૂરી મળી ગઇ હોવા છતાં, 2019ના અંતિમ ચરણમાં અને 2020ના પ્રારંભિક ચરણમાં કોવિડ-19 મહામારીની પરિસ્થિતિના પરિણામરૂપે કેટલીક મુલાકાતો રદ કરવામાં આવી હોવાથી MoU પર હસ્તાક્ષર કરવા માટે ઉચિત તકો / પ્રસંગો આવ્યા નહોતા.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સુંદર સિંહ ગુર્જરને પેરાલિમ્પિક્સ ગેમ્સમાં જેવલિનમાં કાંસ્ય ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ સુંદર સિંહ ગુર્જરને ટોક્યોમાં પેરાલિમ્પિક્સ ગેમ્સમાં જેવલિનમાં કાંસ્ય ચંદ્રક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"@SundarSGurjar દ્વારા કાંસ્ય ચંદ્રક જીતીને ભારત આનંદિત છે. તેમણે નોંધપાત્ર હિંમત અને સમર્પણ દર્શાવ્યું છે. તેમને અભિનંદન. તેમને ખૂબ ખૂબ શુભેચ્છાઓ. #Paralympics"
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પ્રગતિની 35 બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે અતિ-સક્રિય વહીવટ અને સમયસર અમલીકરણ માટે આઇસીટી આધારિત મલ્ટિ-મોડલ પ્લેટફોર્મ પ્રગતિની 35મી બેઠકની અધ્યક્ષતા કરી હતી, જેમાં કેન્દ્ર અને રાજ્ય સરકારો સંકળાયેલી હોય છે.
આ બેઠકમાં સમીક્ષા માટે કુલ દસ બાબતોની સમીક્ષા હાથ ધરવામાં આવી છે, જેમાં કુલ નવ પ્રોજેક્ટ અને એક સરકારી કાર્યક્રમ સામેલ હતો. નવ પ્રોજેક્ટમાં ત્રણ પ્રોજેક્ટ રેલવે મંત્રાલયના, ત્રણ પ્રોજેક્ટ એમઓઆરટીએચના અને એક-એક પ્રોજેક્ટ ડીપીઆઇઆઇટી, વીજ મંત્રાલય અને વિદેશ મંત્રાલયના હતા. આ નવ પ્રોજેક્ટનો કુલ ખર્ચ રૂ. 54,675 કરોડ છે, જેમાં 15 રાજ્યો ઓડિશા, કર્ણાટક, આંધ્રપ્રદેશ, મહારાષ્ટ્ર, છત્તીસગઢ, પંજાબ, ઝારખંડ, બિહાર, તેલંગાણા, રાજસ્થાન, ગુજરાત, પશ્ચિમ બંગાળ, હરિયાણા, ઉત્તરાખંડ અને ઉત્તરપ્રદેશ સામેલ હતા.
આ બેઠક દરમિયાન પ્રધાનમંત્રીએ કેન્દ્ર સરકારની પ્રધાનમંત્રી ભારતીય જન ઔષધિ પરિયોજનાની કામગીરીની સમીક્ષા પણ કરી હતી.
પ્રધાનમંત્રીએ બેઠકમાં તમામ અધિકારીઓને માળખાગત સુવિધાઓ સાથે સંકળાયેલા વિવિધ પ્રોજેક્ટ માટે અવરોધરૂપ બનેલી સમસ્યાઓનું ઝડપથી સમાધાન સુનિશ્ચિત કરવાની સૂચના આપી હતી. તેમણે ફાર્માસ્યુટિકલ્સ વિભાગ તથા રાજ્યો અને કેન્દ્રશાસિત પ્રદેશોને પ્રધાનમંત્રી ભારતીય જન ઔષધિ પરિયોજનાનો બહોળ પ્રચાર કરવા તથા તેની અસરકારકતા વધારવા ટેકનોલોજીનો ઉપયોગ કરવા પ્રોત્સાહન પણ આપ્યું હતું.
અત્યાર સુધી પ્રગતિની કુલ 34 બેઠકો યોજાઈ છે, જેમાં કુલ 283 પ્રોજેક્ટની સમીક્ષા થઈ છે, જેનો કુલ ખર્ચ રૂ. 13.14 કરોડ છે.
SD/GP
(
ગ્રાહક બાબતો, ખાદ્ય અને જાહેર વિતરણ મંત્રાલય
કેન્દ્રએ 3 લાખ મેટ્રિક ટનના ડુંગળીના બફરમાંથી સ્ટોક મુક્ત કરવાનું શરૂ કર્યું
ભારત સરકાર ડુંગળીના ભાવના નિયંત્રણ માટે ભાવ સ્થિરીકરણ ફંડ હેઠળ ડુંગળીના બફરને જાળવી રહી છે
ગ્રાહક બાબતોના વિભાગે આ વર્ષે ઊભા કરેલા 3.00 લાખ મેટ્રિક ટનના ડુંગળીના બફરમાંથી સ્ટોક મુક્ત કરવાનું શરૂ કરવાનો નિર્ણય લીધો છે. વિભાગના સચિવ શ્રી રોહિત કુમાર સિંઘે 10.08.2023 ના રોજ નાફેડ અને એનસીસીએફના મેનેજિંગ ડિરેક્ટર્સ સાથે બેઠક કરી અને નિકાલ માટેની પદ્ધતિને આખરી ઓપ આપ્યો. રાજ્યો અથવા પ્રદેશોમાં જ્યાં છૂટક કિંમતો અખિલ ભારતીય સરેરાશથી ઉપર છે અને જ્યાં પાછલા મહિના અને વર્ષની સરખામણીમાં ભાવમાં વધારો થ્રેશોલ્ડ લેવલથી ઉપર છે ત્યાંના મુખ્ય બજારોને લક્ષ્ય બનાવીને ડુંગળીનો સ્ટોક છોડવાનો નિર્ણય લેવામાં આવ્યો હતો. ઈ-કોમર્સ પ્લેટફોર્મ પર ઈ-ઓક્શન અને છૂટક વેચાણ દ્વારા નિકાલની પણ શોધ કરવામાં આવી રહી છે. ગ્રાહકોને પોષણક્ષમ ભાવે ડુંગળી ઉપલબ્ધ કરાવવાના ઉદ્દેશ્ય સાથે કિંમતો અને ઉપલબ્ધતાની સ્થિતિ સાથે નિકાલની માત્રા અને ગતિ પણ માપાંકિત કરવામાં આવશે. બજાર નિકાલ ઉપરાંત, રાજ્યોને તેમની ઉપભોક્તા સહકારી સંસ્થાઓ અને કોર્પોરેશનોના છૂટક આઉટલેટ્સ દ્વારા વેચાણ માટે રાહત દરે ઓફર કરવાનું પણ નક્કી કરવામાં આવ્યું હતું.
ચાલુ વર્ષમાં, બફર માટે કુલ 3.00 લાખ મેટ્રિક ટન ડુંગળીની ખરીદી કરવામાં આવી છે, જો પરિસ્થિતિની જરૂર પડશે તો તેને વધુ વધારી શકાય છે. બે કેન્દ્રીય નોડલ એજન્સીઓ, જેમ કે, NAFED અને NCCFએ મહારાષ્ટ્ર અને મધ્યપ્રદેશમાંથી જૂન અને જુલાઈ દરમિયાન 1.50 લાખ મેટ્રિક ટન રવી ડુંગળીની ખરીદી કરી હતી. આ વર્ષે, ભાભા એટોમિક રિસર્ચ સેન્ટર  ના સહયોગથી સંગ્રહની ખોટ ઘટાડવાના ઉદ્દેશ્યથી પ્રાયોગિક ધોરણે ડુંગળીનું ઇરેડિયેશન પણ હાથ ધરવામાં આવ્યું હતું. લગભગ 1,000 MT ને ઇરેડિયેટ કરવામાં આવ્યું હતું અને નિયંત્રિત વાતાવરણ સ્ટોરેજમાં સંગ્રહિત કરવામાં આવ્યું હતું.
ડુંગળીના ભાવમાં અસ્થિરતાને ચકાસવા માટે સરકાર પ્રાઈસ સ્ટેબિલાઈઝેશન ફંડ હેઠળ ડુંગળીના બફરને જાળવી રહી છે. લીન સીઝન દરમિયાન મુખ્ય વપરાશ કેન્દ્રોમાં છોડવા માટે રવિ લણણીમાંથી ડુંગળી મેળવીને વાર્ષિક બફર બનાવવામાં આવ્યા છે. છેલ્લા ચાર વર્ષમાં ડુંગળીના બફરનું કદ ત્રણ ગણું થયું છે; 2020-21માં 1.00 લાખ મેટ્રિક ટનથી 2023-24માં 3.00 લાખ મેટ્રિક ટન. ડુંગળીના બફરે ગ્રાહકોને પોષણક્ષમ ભાવે ડુંગળીની ઉપલબ્ધતા સુનિશ્ચિત કરવામાં અને ભાવ સ્થિરતા જાળવવામાં મુખ્ય ભૂમિકા ભજવી છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 80
મંત્રીમંડળ
મંત્રીમંડળને ભારત અને ક્યૂબા તથા ભારત અને કોરિયા વચ્ચે જૈવ પ્રૌદ્યોગિકી ક્ષેત્રના બે દ્વિપક્ષી સમજૂતી કરારની માહિતી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ક્યૂબા તથા ભારત અને કોરિયા વચ્ચે જૈવ પ્રૌદ્યોગિકી ક્ષેત્રે થયેલા બે સમજૂતી કરારની માહિતી આપવામાં આવી હતી.
સમજૂતી કરાર પર અનુક્રમે તા. 22 જૂન, 2018ના રોજ ક્યૂબાનાં હવાના ખાતે તથા તા. 9 જુલાઈ, 2018ના રોજ નવી દિલ્હીમાં હસ્તાક્ષર કરવામાં આવ્યા હતા. ક્યૂબા અને કોરિયા સાથે કરાયેલા હસ્તાક્ષરમાં સહયોગના ક્ષેત્રો અંગે સમજૂતી સાધવામાં આવી છે અને વિજ્ઞાન અને ટેકનોલોજી ક્ષેત્રે જ્યાં પણ આ બંને દેશમાં નિપુણતાની જરૂરિયાત હોય ત્યાં સહયોગ કરવાનો નિર્ણય લેવાયો છે.
મુખ્ય અસર
આ બંને સમજૂતી કરાર ભારત અને ક્યૂબા તથા ભારત અને કોરિયા વચ્ચેના દ્વિપક્ષી સંબંધો મજબૂત કરવા માટે, વિજ્ઞાન અને પૌદ્યોગિકી શિક્ષણમાં નવાચાર માટે સહયોગ હેતુ નવી કાર્યસૂચિ તૈયાર કરી જૈવ પ્રૌદ્યોગિકી ક્ષેત્રે નક્કર વ્યૂહાત્મક આયોજનો, તાલિમ અને સંશોધન હાથ ધરવા માટે કરવામાં આવ્યો છે. 50થી વધુ અનુસ્નાતક વિદ્યાર્થીઓ માટે રોજગાર નિર્માણની ક્ષમતા અને વિજ્ઞાન તથા સંલગ્ન ક્ષેત્રોમાં પાંચ વર્ષ માટે પીએચ.ડી ના અભ્યાસ માટે પણ દરખાસ્ત કરવામાં આવી છે.
પૂર્વ ભૂમિકાઃ
ભારત-ક્યૂબા વચ્ચે સહયોગ
ભારત અને ક્યૂબાએ તા. 22 જૂન, 2018ના રોજ જૈવ પ્રૌદ્યોગિકી ક્ષેત્રે સહયોગ ઘનિષ્ઠ બનાવવા માટે ભારતના રાષ્ટ્રપતિની ક્યૂબાનાં હવાના ખાતેની મુલાકાત દરમિયાન આ કરાર પર હસ્તાક્ષર કરવામાં આવ્યા હતા. ભારત સરકારના વિજ્ઞાન અને પૌદ્યોગિકી મંત્રાલય તથા વિજ્ઞાન વિભાગ, ક્યૂબાના ટેકનોલોજી અને પર્યાવરણ વિભાગે તા. 22 જૂન, 2018ના રોજ હવાના ખાતે આ કરાર પર હસ્તાક્ષર કર્યા હતા.
ભારત-કોરિયા વચ્ચે સમયોગ
ભારત અને કોરિયા વચ્ચે જૈવ પ્રૌદ્યોગિકી ક્ષેત્રે તથા જૈવ-અર્થશાસ્ત્ર ક્ષેત્રે સમજૂતી કરાર ઉપર હસ્તાક્ષર કરવામાં આવ્યા છે. સમજૂતી કરારનો ઉદ્દેશ બંને દેશો વચ્ચે વિજ્ઞાન અને ટેકનોલોજીમાં, જૈવ પ્રૌદ્યોગિકી ક્ષેત્રે સહયોગનો વિસ્તાર કરી તેને ઘનિષ્ઠ બનાવવાનો તથા ઔદ્યોગિક સંશોધન અને વિકાસ તથા તે સંબંધિત મૂડી રોકાણના દ્વિપક્ષી પ્રવાહોને પ્રોત્સાહિત કરવાનો છે.
NP/J.Khunt/RP
(Visitor Counter : 119